08/05/2018 | Administración LocalMunicipal
Carballo
Modificación das ordenanzas fiscais 1, 2 e 4: IBI, IAE e ICIO. Aprobación definitiva

ANUNCIO Modificación das ordenanzas fiscais 1, 2 e 4: IBI, IAE e ICIO. Aprobación definitiva O Pleno da Corporación, en sesión ordinaria celebrada o día 29/01/2018, tomou entre outros, os acordos de aprobación inicial da modificación das Ordenanzas Fiscais n.º 1, 2 e 4, reguladoras do Imposto sobre Bens Inmobles, do Imposto sobre Actividades Económicas e do Imposto sobre Construcións, Instalacións e Obras, respectivamente, á vista do Protocolo Xeral de Actuación entre a Xunta de Galicia e a Federación Galega de Municipios e Provincias para fomentar a implantación e fixación de empresas en Galicia mediante a creación da iniciativa “Concellos doing business Galicia”, subscrito o pasado 10 de outubro do 2017, e a addenda ao mesmo subscrito con data 13 de decembro do 2017. No Boletín Oficial da Provincia n.º 33, do 16/02/2018, procedeuse á inserción do anuncio da aprobación inicial dos ditos acordos, en cumprimento do establecido nos arts.15 e seguintes do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais –TRLRFL-. Tendo transcorrido o prazo de exposición pública sen que se teñan presentado alegacións, procede, polo tanto, por mor do previsto no art.17.4 do TRLRFL, inserir o texto completo das modificacións operadas nas devanditas ordenanzas no B. O. P.: 1.º.–Modificación da Ordenanza Fiscal n.º 1, reguladora do Imposto sobre Bens Inmobles. Engádese un art.16 bis á Ordenanza, do seguinte teor: <<ARTIGO 16 BIS.–BONIFICACIÓN POR FOMENTO DO EMPREGO LOCAL.1.–Segundo o previsto no art.74.2. quáter do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, este Concello establece a bonificación de ata o 95% sobre da cota tributaria do imposto a favor dos inmobles nos que se desenvolvan actividades económicas de especial interese municipal, por concorrer circunstancias que poñan de manifestó a creación de emprego, naqueles supostos nos que se implante unha nova actividade económica ou empresarial no inmoble, ou que supoñan unha ampliación das súas instalacións preexistentes sempre e cando tal ampliación implique a creación de emprego.2.–Dado que a presente bonificación é análoga á prevista no art.11.1.1. A) da Ordenanza Fiscal n.º 4 deste Concello, reguladora do Imposto sobre construcións, instalacións e obras, estarase, a efectos da concesión da mesma, aos mesmos requisitos, referidos á acreditación da creación de emprego, previstos na mesma, e, xa que logo, á porcentaxe de bonificación que se acede segundo a puntuación total que, segundo o orzamento de execución das obras ou instalacións, e o número de postos de traballo creados, se outorgue á actividade económica ou empresarial aos efectos da bonificación no ICIO, e ao seu medio de solicitude e xustificación.3.–A solicitude da bonificación no ICIO suporá que se teña por solicitada a bonificación no Imposto sobre Bens Inmobles, polo que se estará aos requisitos de solicitude previstos no ICIO. A tramitación será conxunta, polo que non procederá solicitar a bonificación no IBI se non se ten solicitado a bonificación por fomento do emprego local prevista no ICIO.4.–A bonificación no IBI surtirá efectos a partires do exercicio seguinte ao do remate das obras ou instalacións obxecto de bonificación no ICIO, e perdurará durante os TRES primeiros exercicios de exercicio da actividade.5.–O acordo de concesión da bonificación corresponderá ao Pleno da Corporación, que acordará, simultáneamente, o dereito ao seu desfrute coa tramitación da bonificación no ICIO e no IAE.6.–Os novos postos de traballo creados que deran dereito á concesión do presente beneficio fiscal deberanse manter durante os tres períodos impositivos de duración da bonificación. De se mermar a plantilla durante o devandito período, perderase o dereito a seguir desfrutando da bonificación. A tal efecto, o suxeito pasivo deberá acreditar, a requerimento desta entidade local, os empregados existentes ao inicio da actividade e durante todo o período do beneficio fiscal. De se producir reducións de plantilla, o suxeito pasivo estará obrigado a poñelo en coñecemento desta entidade no prazo de UN MES desde que se tivese producido a redución.7.–A perda do dereito á bonificación surtirá efectos no exercicio fiscal seguinte á súa produción.>> Engádese, asimesmo, unha Disposición Transitoria á ordenanza, do seguinte teor: <<DISPOSICIÓN TRANSITORIA TERCEIRA. Os suxeitos pasivos do imposto que teñan concedido, dentro dos últimos catro anos anteriores á entrada en vigor da modificación da presente Ordenanza, pola introducción do beneficio fiscal contido no artigo 16 bis da mesma, terán dereito á aplicación retroactiva, no Imposto sobre Bens Inmobles, durante os tres primeiros exercicios de inicio da actividade, do beneficio fiscal establecido na mesma porcentaxe que se lles tivera recoñecido no ICIO, de se manter o dereito a aquela bonificación, e de se seguir cumprindo, durante os devanditos exercicios, os requisitos previstos no artigo 16 bis, polo que procederá, no seu caso, a devolución de ingresos previa solicitude ao efecto do suxeito pasivo.>> 2.º.–Modificación da Ordenanza Fiscal n.º 2, reguladora do Imposto sobre Actividades Económicas. Engádese un artigo 5.º á ordenanza, do seguinte teor: <<ARTIGO 5.º.–BONIFICACIÓN POR FOMENTO DO EMPREGO.1.–Segundo o previsto no art.88.2. e) do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, este Concello establece a bonificación de ata o 95% sobre da cota tributaria do imposto a favor dos suxeitos pasivos que tributen por cota municipal e desenvolvan actividades económicas de especial interese municipal, por concorrer circunstancias que poñan de manifestó a creación de emprego, naqueles supostos nos que se implante unha nova actividade económica ou empresarial, ou que supoñan unha ampliación das súas instalacións preexistentes sempre e cando tal ampliación implique a creación de emprego.2.–Dado que a presente bonificación é análoga á prevista no art.11.1.1. A) da Ordenanza Fiscal n.º 4 deste Concello, reguladora do Imposto sobre construcións, instalacións e obras, estarase, a efectos da concesión da mesma, aos mesmos requisitos, referidos á acreditación da creación de emprego, previstos na mesma, e, xa que logo, á porcentaxe de bonificación que se acede segundo a puntuación total que, segundo o orzamento de execución das obras ou instalacións, e o número de postos de traballo creados, se outorgue á actividade económica ou empresarial aos efectos da bonificación no ICIO, e ao seu medio de solicitude e xustificación. A bonificación limitarase á cota municipal sobre do inmoble de nova construcción ou ampliación, non se extendendo a outros establecementos que teñan cota tributaria separada polo imposto do suxeito pasivo dentro do termo municipal.3.–A solicitude da bonificación no ICIO suporá que se teña por solicitada a bonificación no Imposto sobre Actividades Económicas, polo que se estará aos requisitos de solicitude previstos no ICIO. A tramitación será conxunta, polo que non procederá solicitar a bonificación no IAE se non se ten solicitado a bonificación por fomento do emprego local prevista no ICIO.4.–A bonificación no IAE surtirá efectos a partires do exercicio seguinte ao do remate das obras ou instalacións obxecto de bonificación no ICIO, e perdurará durante os TRES primeiros exercicios de exercicio da actividade. A mesma é simultaneable con calquera outra bonificación do IAE.5.–O acordo de concesión da bonificación corresponderá ao Pleno da Corporación, que acordará, simultáneamente, o dereito ao seu desfrute coa tramitación da bonificación no ICIO e no IBI.6.–Os novos postos de traballo creados que deran dereito á concesión do presente beneficio fiscal deberanse manter durante os tres períodos impositivos de duración da bonificación. De se mermar a plantilla durante o devandito período, perderase o dereito a seguir desfrutando da bonificación. A tal efecto, o suxeito pasivo deberá acreditar, a requerimento desta entidade local, os empregados existentes ao inicio da actividade e durante todo o período do beneficio fiscal. De se producir reducións de plantilla, o suxeito pasivo estará obrigado a poñelo en coñecemento desta entidade no prazo de UN MES desde que se tivese producido a redución.7.–A perda do dereito á bonificación surtirá efectos no exercicio fiscal seguinte á súa produción.>> Engádese, tamén, unha Disposición Transitoria á ordenanza, do seguinte teor: <<DISPOSICIÓN TRANSITORIA. Os suxeitos pasivos do imposto que teñan concedido, dentro dos últimos catro anos anteriores á entrada en vigor da modificación da presente Ordenanza, pola introducción do beneficio fiscal contido no artigo 5 da mesma, terán dereito á aplicación retroactiva, no Imposto sobre Actividades Económicas, durante os tres primeiros exercicios de inicio da actividade, do beneficio fiscal establecido na mesma porcentaxe que se lles tivera recoñecido no ICIO, de se manter o dereito a aquela bonificación, e de se seguir cumprindo, durante os devanditos exercicios, os requisitos previstos no artigo 5, polo que procederá, no seu caso, a devolución de ingresos previa solicitude ao efecto do suxeito pasivo.>> 3.º.–Moficicación da Ordenanza Fiscal n.º 4, reguladora do Imposto sobre Construcións, Instalacións e Obras. Modifícase o art.11.1.1. A), co seguinte teor: <<ARTIGO 11.º.–BONIFICACIÓNS POTESTATIVAS DO TRLRHL 2/2004.1.–O Concello de Carballo, en virtude do previsto no art.103.2 do TRLRHL establece as seguintes bonificacións: 1.1.– BONIFICACIÓN DO ART.103.2. a) TRLRHL. Dacordo co previsto no artigo 103.2. a) do TRLRHL, o Pleno da Corporación poderá conceder unha bonificación de ata o 95 por 100 sobre a cota tributaria en favor das construccións, instalacións ou obras destinadas á realización de actividades industriais ou comerciais, cando as mesmas sexan declaradas en cada caso concreto de especial interés ou utilidade municipal polo devandito órgano, por concorrer circunstancias que poñan de manifesto a creación de emprego (apartado A) ou servan para a modernización do comercio de locais comerciais (Apartado B). As bonificacións previstas en cada un dos apartados serán incompatibles entre sí, debéndose cumprir os seguintes requisitos: A) BONIFICACIÓN POLA CREACIÓN DE EMPREGO: A.1) Creación de emprego na pequena e mediana empresa: A bonificación poderá ser concedida ás pequenas e medianas empresas, considerándose coma tales as que se adiquen á fabricación ou venda de productos en áreas únicas de superficie inferior a 400 metros cadrados, ou, ainda en superficies superiores, cando non poidan ser encadradas nas actividades do epígrafe A.2) do presente artigo, se cumpren os requisitos que seguen: 1.º.–Creación de novos postos de traballo por parte promotor ou titulado do establecemento mercantil das obras, que deben ser cubertos por persoas empadroadas en Carballo con alomenos dous anos de antigüidade e que non tivesen unha relación laboral dependente co promotor ou titulado do establecemento mercantil nos últimos cinco anos. Se o número de postos creado fose igual ou superior a catro, o 25% dos novos contratos ha de ser de carácter indefinido. Cando resulte un número de contratos indefinidos non enteiro, redondearase ao enteiro inferior.2.º.–Que a execución material das construccións, instalacións ou obras sexa realizada por un empresario que teña o seu domicilio fiscal establecido en Carballo con alomenos un ano de antigüidade. Acreditado o cumprimento destes dous requisitos, a porcentaxe de bonificación determinarase en función do presuposto de execución material da construcción, instalación ou obra e do número de novos postos de traballo creados, de acordo cos seguintes cadros: Porcentaxe de bonificación: A.2) Creación de emprego por superficies comerciais e áreas de comercio mixto ou multiproducto: Considéranse áreas de comercio mixto ás superficies de comercio en grandes almacéns, entendendo por tales aqueles establecementos que ofrezan un surtido amplo e, en xeral, profundo, de varias gamas de productos –principalmente artículos para o equipamento do fogar, confección, calzado, perfumería, alimentación, etc- presentados en departamentos múltiples, con ou sen a asistencia de persoal de venda, e que poñen, ademáis, diversos servizos a disposición dos clientes, sempre e cando a superficie total, incluidos toda clase de locales de explotación vinculada ou dependente, supere os 400 metros cadrados. En tal sentido, considérase como única explotación aquela que, constando de diversos módulos constructivos, físicamente independentes, sexa xestionada directa ou indirectamente pola mesma entidade mercantil ou por outras vinculadas á mesma ou pertencentes ao mesmo grupo de sociedades, aínda que desenvolvan actividades non estrictamente encadradas no grupo 66 da Clasificación Nacional de Actividades Económicas contemplada no R. D. 1175/1990, do 28 de setembro, polo que se aproban as Tarifas e a Instrucción do Imposto sobre Actividades Económicas. Os requisitos para a concesión da bonificación nestes casos son os que seguen: 1.º.–Creación de novos postos de traballo por parte do promotor ou titulado do establecemento mercantil das obras, que deben ser cubertos por persoas empadroadas en Carballo con alomenos dous anos de antigüidade e que non tivesen unha relación laboral dependente co promotor ou titulado do establecemento mercantil nos últimos cinco anos. En todo caso, o 25% dos novos contratos ha de ser de carácter indefinido. Cando resulte un número de contratos indefinidos non enteiro, redondearase ao enteiro inferior.2.º.–Que a execución material das construccións, instalacións ou obras sexa realizada por un empresario que teña o seu domicilio fiscal establecido en Carballo con alomenos un ano de antigüidade. Acreditado o cumprimento destes dous requisitos, a porcentaxe de bonificación determinarase en función do presuposto de execución material da construcción, instalación ou obra e do número de novos postos de traballo creados, de acordo cos seguintes cadros: Puntuación dos requisitos: Porcentaxe de bonificación: 2.–A bonificación regulada no apartado anterior será de carácter rogado, debendo presentar o suxeito pasivo a correspondente solicitude, coa que se adxuntarán os documentos acreditativos do cumprimento dos requisitos establecidos en cada caso. Para xustificar o requisito da contratación de traballadores abondará inicialmente coa presentación dunha declaración xurada por parte do promotor ou titulado mercantil das obras, na que figuren os datos dos traballadores que van a ser contratados cando se rematen as obras. Neste suposto, a bonificación concederase baixo condición resolutoria, de maneira que de non presentarse copia autenticada dos correspondentes contratos de traballo no prazo de seis meses desde o remate das obras, quedará sen efecto a bonificación concedida e a Tesourería Municipal esixirá o importe da bonificación pola vía de constrinximento.3.-As construccións, instalacións ou obras que se inicien sen terse concedido a licenza municipal –sempre e cando sexa preceptiva e non se trate do suposto previsto no Capítulo VI da Ordenanza municipal reguladora do exercicio de actividades de apertura de establecementos e da realización de determinadas obras menores, ou presentado a declaración responsable ou comunicación previa, no seu caso, non poderán acorllerse aos beneficios fiscais previstos neste artigo.>> Engádese, igualmente, unha nova disposición transitoria, do seguinte teor: << DISPOSICIÓN TRANSITORIA TERCEIRA. A modificación operada nas contías do presuposto de execución material do art.11.1.1. A), modificando as contías dos tramos de puntuación a efectos da bonificación por fomento do emprego local, aplicarase a todas aquelas solicitudes que aínda non tivesen obtido a licenza municipal, ou a conformidade á comunicación previa, ou ás obras iniciadas con posterioridade á entrada en vigor da mesma, se o dito inicio non fose constitutivo de infración urbanística.>> O que se fai público aos efectos oportunos, de entrada en vigor das modificacións nas devanditas Ordenanzas Fiscais, que se producirá, unha vez publicado o anuncio de aprobación definitiva das mesmas, xunto co texto íntegro das Ordenanzas, ao día seguinte ao da publicación do anuncio de aprobación definitiva no B. O. P. Carballo, 2 de maio do 2018. O ALCALDE Asdo.: Evencio Ferrero Rodríguez